text: De Syd- og sønderjyske børn har mindre fravær
  16 juni 2014 kl. 04.48
  Af de 14 kommuner der er i vores område, er det kun to af kommunerne der ligger over gennemsnittet for antallet af fraværsdage i folkeskolen.
  Folkeskoleeleverne i vores del af Danmark er væsentligt bedre til at passe deres skole end det gennemsnitlige Danmark. Kun i Esbjerg (11,7) og på Fanø (12,0) har eleverne flere fraværsdage end landsgennemsnittet. Der ligger på 11, 4 fraværsdage pr skoleår. Det viser en måling DR har lavet.
  Kolding er en af de kommuner der har lavest antal fraværsdage. Og det glæder naturligvis formanden for Børne- og Uddannelsesudvalget i Kolding, Christian Haugk (S)
  - Resultatet er meget tilfredsstillende. Samtidig ligger det fint i tråd med de resultater, vi har set for Koldings folkeskoler over en længere periode, siger han.
  Haugk tilskriver successen, skolernes indsats med at følge op på særligt det ulovlige fravær.
  - Det er ikke nok blot at føre statistikker. Tal skal også bruges i praksis så skolernes personale får taget den nødvendige dialog med børn og forældre, siger Christian Haugk.
  I vores område er den kommune med færrest fraværsdage Fredericia med 9,0 i snit. Herefter kommer Aabenraa og Kolding.
  Fraværsdage pr. kommune pr. år
  Aabenraa: 9,5Billund: 9,8Esbjerg: 11,7Fanø: 12,0Fredericia: 9,0Haderslev: 10,6Hedensted: 9,7Horsens: 11,2Kolding: 9,6Sønderborg: 10,8Tønder: 10,7Varde: 9,7Vejen: 10,5Vejle: 9,9
  
  